

**"Қазақстан Республикасы Президентінің кейбір жарлықтарына өзгерістер мен толықтырулар енгізу туралы" Қазақстан Республикасы Президентінің 2015 жылғы 30 қарашадағы № 120 Жарлығына ТҮСІНДІРМЕ**

Қазақстан Республикасы Президенті Әкімшілігінің Стратегиялық әзірлемелер және талдау орталығының Түсіндірмесі

 **"Қазақстан Республикасы Президентінің кейбір жарлықтарына өзгерістер мен толықтырулар енгізу туралы" Қазақстан Республикасы Президентінің 2015 жылғы 30 қарашадағы № 120 Жарлығына**
**ТҮСІНДІРМЕ**

      Аталған Жарлық "100 қадам" атты Ұлт жоспарын іске асыру шеңберінде мемлекеттік жоспарлаудың ықшам жүйесін қалыптастыруға бағытталған.

      Қазақстан Республикасы Президентінің "Қазақстан Республикасындағы мемлекеттік жоспарлау жүйесі туралы" 2009 жылғы 18 маусымдағы № 827 және "Қазақстан Республикасындағы мемлекеттік жоспарлау жүйесінің одан әрі жұмыс істеуінің кейбір мәселелері туралы" 2010 жылғы 4 наурыздағы № 931 жарлықтарына өзгерістер мен толықтырулар осы Жарлықпен енгізіледі.

      Атап айтқанда:

      салалық бағдарламаларды алып тастау және үкіметтік бағдарламаларды енгізу;

      мемлекеттік және үкіметтік бағдарламаларды әзірлеу процесіне талаптарды күшейту;

      мемлекеттік және үкіметтік бағдарламалардың іске асырылуының нәтижелілігі мен тиімділігі үшін мемлекеттік органдардың бірінші басшыларының жауапкершілігін бекіту;

      аумақтарды дамыту бағдарламасының форматын өзгерту көзделген.

      Енгізілетін өзгерістер мен толықтырулар Мемлекеттік жоспарлау жүйесінің әзірленетін құжаттарының сапасын арттыруға және олардың санын оңтайландыруға мүмкіндік береді.

      *Қазақстан Республикасы*
*Президенті Әкімшілігінің*
*Стратегиялық әзірлемелер*
*және талдау орталығы*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК